**CONDIȚII PENTRU VIZIONARE**

Licitațiile sunt programate pentru zilele de miercuri, 03.10 si 17.10. și 31.10.

Bunurile se găsesc în incinta unei unități militare, astfel că accesul este restricționat.

Intrarea se face **numai cu aprobarea prealabilă a Comandantului unității**, la solicitarea reprezentanților RomInsolv. Persoanele care doresc să participe la vizionare trebuie să transmită către RomInsolv o copie a documentului de identitate cu cel puțin 24 de ore înainte de ziua vizionării. Pot participa la vizionare numai cetățeni români.

Vizionările vor fi organizate astfel:

* Pentru licitaţia din data de 03.10.2018 - vizionarea va fi organizată în data de 27.09.2018;
* Pentru licitația din data de 17.10.2018 - vizionarea va fi organizată în data de 11.10.2018;
* Pentru licitația din data de 31.10.2018 - vizionarea va fi organizată în data de 25.10.2018.

Ora trebuie stabilită de comun acord cu un reprezentant al RomInsolv.

**CONDIȚII PENTRU ÎNSCRIERE**

1. La licitaţie pot participa persoane fizice şi juridice, române şi străine. Persoanele juridice străine **trebuie să îşi desemneze un reprezentant cetățean român pentru vizionarea bunurilor în incinta unităţii militare**.

2. Ofertanţii se pot înscrie la licitaţie doar în perioada de prelicitare. Prelicitarea este perioada premergătoare fiecărei runde de licitaţie, dedicată promovării licitaţiei şi înscrierii ofertanţilor.

3. Participanţilor le este interzis să stabilească înţelegeri în timpul procedurii de licitaţie sau înainte de începerea acesteia, în scopul eludării principiului liberei concurenţe privind preţul de adjudecare al bunului.

4. Nu pot participa la licitaţie persoane care sunt în legătură de acţionariat sau conducere cu debitorul sau persoane care fac parte din acelaşi grup de interes economic cu debitoarea.

**5. *Taxa de participare***la licitaţie include obţinerea caietului de sarcini.

*6.* ***Garanţia de participare***la licitaţie este de 10% din preţul de pornire a licitaţiei, şi, pentru adjudecatar, reprezintă avans la plata preţului.

7. Persoanele interesate de achiziţionarea bunurilor participă la licitaţie fie direct, fie prin intermediul unui reprezentant cu împuternicire.

8. Participanţii la licitaţie vor depune, la dispoziţia preşedintelui comisiei de licitaţie, cu ***2 zile înainte de deschiderea licitaţiei (determinate conform exemplului:*** luni până la ora 18.00 pentru licitaţie organizată miercuri ora 14.00), următoarele documente:

A) **Participanții la licitaţie, persoane fizice, vor depune următoarele documente**:

a)      Pentru persoanele fizice române actul de identitate (BI sau CI) sau  copie conformă cu originalul (dacă este reprezentată de o terţă parte), iar pentru persoanele fizice străine copie conformă cu originalul după paşaport şi/sau legitimaţie de şedere în România.

b)      Împuternicire specială autentică acordată persoanei care reprezintă cumpărătorul persoană fizică la licitaţie, dacă este cazul, prin care se stabilesc şi atribuţiile cu privire la achiziţionarea unor astfel de bunuri, precum şi copie conformă cu originalul a documentelor menţionate la lit a). Persoanele fizice străine sunt obligate să îşi desemneze reprezentant persoana fizică/juridică română.

c)      Dovada achitării taxei de participare, care include obţinerea caietului de sarcini.

d)     Extrasul de cont vizat de banca participantului din care să rezulte achitarea garanţiei de participare la licitaţie, reprezentând 10% din preţul de pornire al licitaţiei, şi copia ordinului de plată cu menţionarea poziţiei şi a categoriei de bunuri pe care participantul doreşte să le achiziţioneze, conform Caietului de sarcini.

e)      Scrisoare care să conţină nr de fax, email, telefon şi adresa complete la care participantul poate fi contactat de către vânzător.

f)       Declaraţia, în original, a ofertantului potrivit căreia acesta, anterior depunerii ofertei, a vizionat bunurile oferite spre vânzare, a realizat o expertiză/analiză (due diligence) cuprinzătoare (tehnică, juridică, fiscală şi de altă natură) privind bunurile care fac obiectul vânzării şi înţelege să le cumpere în starea în care se găsesc, dupăprincipiul “văzut-plăcut” şi în condiţiile juridice şi de altă natură în care se află şi nu va avea nicio pretenţie ulterioară.

g)      Declaraţia, în original, a ofertantului potrivit căreia acesta a luat la cunoștinţă în întregime de clauzele şi condiţiile cuprinse în caietul de prezentare pe care le acceptă irevocabil şi necondiţionat.

B) **Participanții la licitaţie, persoane juridice, vor depune următoarele documente**:

1. Certificatul constatator eliberat de Oficiul Naţional al Registrului Comerţului în original, recent, dar nu mai vechi de 10 zile faţă de momentul înscrierii;
2. Copia actului constitutiv şi orice alte documente din care să rezulte dreptul/capacitatea reprezentantului societăţii de a angaja persoana juridică într-o astfel tranzacţie ;
3. Copia Certificatului de Înmatriculare, certificată pentru conformitate cu originalul de către reprezentantul legal/convenţional al societăţii;
4. Copia Codului Unic de Înregistrare, certificate pentru conformitate cu originalul de către reprezentantul legal/convenţional al societăţii;
5. Dovada înregistrării în scopuri de TVA conform art. 316 din Legea 227/2015 privind Codul fiscal;
6. Dovada achitării taxei de participare, care include obţinerea caietului de sarcini;
7. Extrasul de cont vizat de banca participantului din care să rezulte achitarea garanţiei de participare la licitaţie, reprezentând 10% din preţul de pornire al licitaţiei, şi copia ordinului de plată cu menţionarea categoriei de bunuri pe care participantul doreşte să le achiziţioneze, conform Caietului de sarcini;
8. Scrisoare care să conţină nr de fax, email, telefon şi adresa complete la care participantul poate fi contactat de către vânzător;
9. Împuternicire specială pentru delegatul persoanei juridice participante la licitaţie, semnată şi ştampilată de reprezentantul legal/convenţional al acesteia prin care se stabilesc şi atribuţiile cu privire la achiziţionarea unor astfel de bunuri, în original. Persoanele juridice străine sunt obligate să îşi desemneze reprezentant persoană fizică/juridică română;
10. Actul de identitate al delegatului persoanei juridice, în copie certificată pentru conformitate cu originalul;
11. Declaraţia, în original, a ofertantului potrivit căreia acesta, anterior depunerii ofertei, a vizionat bunurile oferite spre vânzare, a realizat o expertiză/analiză (due diligence) cuprinzătoare (tehnică, juridică, fiscală şi de altă natură) privind bunurile care fac obiectul vânzării şi înţelege să le cumpere în starea în care se găsesc, după principiul “văzut-plăcut” şi în condiţiile juridice, şi de altă natură în care se află şi nu va avea nicio pretenţie ulterioară.
12. Declaraţia, în original, a ofertantului potrivit căreia acesta a luat la cunostinţă în întregime de clauzele şi condiţiile cuprinse în caietul de sarcini pe care le acceptă irevocabil şi necondiţionat.
13. Ofertanţii persoane fizice şi juridice străine vor depune documentele traduse şi legalizate în limba română şi îşi vor desemna o persoană fizică/juridică română pentru a participa la vizionarea şi expertizarea/analizarea bunurilor.
14. În cursul următoarei zile lucrătoare celei în care are loc depunerea documentelor de participare de către un anumit ofertant, comisia verifică şi analizează documentele depuse şi acceptă înscrierea ofertantului dacă: a) documentaţia depusă de acesta este completă; b) documentaţia respectă exigenţele legale şi prevederile prezentului caiet şi c) garanţia de participare a fost încasată în contul debitoarei.
15. În urma acceptării înscrierii, comisia transmite fiecărui ofertant “codul de ofertant” pe bază de proces-verbal, prin intermediul căruia are loc participarea la licitaţie. Astfel, codul se utilizează pentru depunerea ofertei în cadrul licitaţiei, precum şi pentru continuarea licitării în situaţia în care sunt mai mulţi ofertanţi. Acest cod este valabil pentru o singură licitaţie şi nu este transmisibil.
16. Nerespectarea prevederilor prezentului regulament se sancţionează cu excluderea de la licitaţia în cauză a celor care le-au încălcat, fără ca aceasta să creeze practicianului în insolvenţă RomInsolv SPRL, debitorului sau platformei [www.fairsolve.com](http://www.fairsolve.com) vreo obligaţie faţă de participanţii respectivi.